Dividend səhmdar cəmiyyətinin qazandığı xalis mənfəətdən öz səhmdarlarına ödədiyi puldur. Dividendin həcmi səhmdar cəmiyyətin xalis mənfəətinə və dividendin verilməsi barədə səhmdarların qərarına bağlıdır. Səhmdar cəmiyyət nə qədər çox xalis mənfəət əldə edərsə, bir o qədər öz səhmdarlarına dividend ödəmək imkanı əldə edir. Səhmdar cəmiyyətin səhmdarları il ərzində qazanılmış xalis mənfəətin bir hissəsinin (məsələn 10%, 20%, 50% və ya başqa hissəsinin), yaxud hamısının dividend formasında ödənilməsi barədə qərar qəbul edə bilər. Bu qərarlar Səhmdarların Ümumi Yığıncağında iştirak edən səhmdarların səs çoxluğu ilə qəbul edilir.